ගාල්ලේ පැවැති විරෝධතා රැස්වීමකදී පොලිසිය අත් අඩංගුවට ගෙන රඳවා ගැනීමෙන් සිය මූලික අයිතිවාසිකම් උල්ලංඝණය වී යැයි සඳහන් කරමින් පාර්ලිමේන්තු මන්ත්‍රීවරුන් වන විජිත හේරත් ,අජිත් කුමාර සහ අර්ජුන රණතුංග මහත්වරුන් ඇතුඵ හය දෙනකු පවරා තිබූ පෙත්සමක් ඊයේ (7)ඉල්ලා අස් කැර ගත්තේය.අග විනිසුරු මොහාන් පීරිස් , බුවනෙක අලුවිහාරේ සහ සරත් ද ආබෲ යන ‍ශ්‍රේෂ්ඨාධිකරණ විනිශ්චය මණ්ඩලය හමුවේ පෙත්සම කැඳවිණි.ගාල්ල පොලිස් අධිකාරි සිරිසේන කුමාර, පොලිස් පරීක්ෂක ආරි‍යසේන , උප පොලිස් පරික්ෂක ඩයස්,කොස්තාපල්වරුන් වන බණ්ඩාරියගොඩ සහ මෙන්ඩිස් මහත්වරුන්ද ‍පොලිස්පතිවරයා සහ නීතීපතිවරයා වගඋත්තරකරුවන් කරමින් පෙත්සම ඉදිරිපත් කැර තිබිණි.සියලුම පෙත්සම්කරුවන් වෙනුවෙන් අධිකරණය හමුවේ පෙනී සිටි විජිත හේරත් මහතාට වගඋත්තරකරුවන් අතට අත දීමෙන් පෙත්සම සමථයකට පත් කැර ගැණිනි.